אייג'י

* ציור
* תיכון
* טורניר
* עבר

>
> > אני רק מבקש דבר פשוט, לא לשאת באשמה ולא באחריות
> >  אני רק מבקש להיות אני, בלי תקוות או תלונות רק להיות בינוני
> >
> > אייג'י בשירו: מנהיג מתחזה
>
>

אייג'י הוא הפרוטגוניסט של מחזמר האנימה ג'אנקן מיוזיקל . הוא נשיא מועדון הג'אנקן (בניגוד לרצונו) וקפטן נבחרת הג'אנקן של תיכון ג'יגוקו.

בחטיבה היה נשיא מועצת התלמידים, אך בעקבות הדרישות והעומס הכרוכים בתפקיד קיבל טראומה מלהיות מקום ראשון ולהצליח.

ידוע שיש לו את התכונות המתאימות להנהיג, אך הוא מאוד לא מרוצה מהסיטואציה ומטרתו העיקרית היא להפסיד ולא למשוך תשומת לב - להישאר בינוני.

## **מראה**

לאייג'י יש שיער כחול קצר, עיניים חומות בהירות ועור בהיר. גובהו ממוצע.

ביסודי ובחטיבה הוא מוצג כלובש חולצה מכופתרת לבנה ופשוטה בעלת שרוולים ארוכים, בנוסף למכנסיים ארוכות שחורות. הוא נועל נעלי ספורט שחורות בהתאם.

כאשר עלה לתיכון ג'יגוקו, הוא לבש את אותה החליפה בתוספת קולר ברזל עם שרשרת סביב צווארו, ג'קט חליפה אדום בעל עיטורים כחולים ולבנים, ועניבה תואמת בצבעים אדום, כחול ולבן. כאשר נהיה נשיא מועדון הג'אנקן, מתווסף לתלבושת שלו סרט הממוקם קרוב לכתף של זרועו השמאלית, המייצג את היותו נשיא מועדון כפי שנהוג ביפן. הסרט לבן ומקושט בעיטורי אש אדומים. מודפס עליו טקסט בצבע שחור.

בטורניר הג'אנקן, החולצה המכופתרת של אייג'י מתחלפת בחולצה ספורטיבית שחורה וכתומה עליה מתנוססת הספרה 1 ועיצוב של אש. הג'קט שלו מתחלף בסווצ'רט שחור בעל צווארון גבוה, והוא עוטה בידיו כפפות חסרות אצבעות בצבעים שחור וכתום.

## **אישיות**

בעברו, אייג'י שאף להצלחה ורצה לעזור לכולם. היה בו את הצורך לחולל שינוי בבית ספרו. הוא היה שאפתן ומלא תקווה, אך בעקבות כל העבודה שהשקיע שלא באמת קיבלה הערכה ורק גרמה לכך שדרשו ממנו עוד ועוד, הוא קרס תחת המעמס. מאז סירב להיות כל דבר שהוא לא בינוני. אייג'י לא אוהב להתבלט, חרד מהצלחה, ונשבר תחת לחץ בקלות. בנוסף, הוא נוטה לאגרסיביות ולהרחקת אחרים ממנו (למרות שהוא מתחרט על כך לאחר מכן) . למרות כל התכונות האלה, אייג'י מפגין אומץ בסוף הסיפור, ומראה שיש לו רוח לחימה ונחישות מתחת לכל השכבות הללו.

## **עלילה**

### **סיפור רקע**

בילדותו, אייג'י וחברו הטוב קיצ'ירו חוו בריונות רבה, מה שגרם לאייג'י לרצות לעלות בסולם החברתי - בעקבות החלום הזה אייג'י רץ לראשות מועצת התלמידים כשעלה לחטיבה, מה שגרם לו להתחיל במסע מאוד אקטיבי לשינוי ושיפור בית הספר. בהתחלה נראה שזה הצליח ושכולם סמכו עליו. אך העומס היה קשה לו מדי, וגרם לו לקרוס מבפנים. (תיכון הגיהנום)

### **ג'יגוקו**

בתחילת המחזמר אייג'י מנסה להקים מועדון אבן נייר ומספריים, אך נתקל בהתנגדות כאשר עוד תלמידה, טויה, מנסה גם היא להקים את אותו המועדון באותו הזמן. על פי חוקי בית הספר הם נאלצים להתמודד אחד מול השנייה על תפקיד נשיא המועדון, אך כאשר מתגלה שאותו הנשיא יקבל פסל בדמותו בהיכל התהילה של בית הספר, שניהם מחליטים שברצונם להפסיד (בא לי להפסיד). אייג'י מנצח את טויה ובכך הופך לנשיא מועדון הג'אנקן. לאחר מכן אייג'י יוצא לקנות לטויה חלב סויה כניסיון התגבשות, אך כאשר הוא מגיע לחנות, הוא מגלה שכל המלאי נגמר בגלל שחבורת תלמידים מתיכון אחר קנו את הכול. אותה חבורת תלמידים מתגלה כמועדון הג'אנקן של תיכון אוקאמי. אייג'י בהתחלה מתחנן שיתנו לו קרטון אחד, אך תוכנית זו נכשלת. אז, תלמידה מהמועדון של אוקאמי, מריונטה, מזהה את טויה. בעזרת החוטים שלה, היא גורמת לאייג'י להתחרות בשלושה סבבי ג'אנקן נגד קינג - נשיא מועדון הג'אנקן של אוקאמי שידוע בזה שמעולם לא הפסיד באבן נייר ומספריים. אייג'י מפסיד בסבב הראשון, מנצח בשני, אך מפסיד בשלישי, מה שאומר שהוא נכשל באתגר. אייג'י וטויה עוזבים את המקום, משאירים את קינג (ואת שאר הנבחרת של אוקאמי) מודהם מכך שהפסיד למישהו בפעם הראשונה בחייו. הוא מכנה את אייג'י כ"יריב ראוי". בינתיים, אייג'י וטויה יוצאים למסע גיוס. אייג'י לוקח אל המועדון את חברו הטוב, קיצ'ירו, מכיוון שהוא ידוע בהיותו מפסידן שנכשל בהכול, ולכן אייג'י סומך על כך שיוכל לנצל זאת בכדי לגרום לו להצטרף למועדון הג'אנקן. הוא מעודד את קיצ'ירו להצטרף בהבטחה שאלוהי הג'אנקן יתנו לו מתנה שמיימית.

כאשר מצליח מועדון הג'אנקן לגייס את מספר החברים המינימלי להקמת מועדון, הם מגלים שבניגוד למה שחשבו בהתחלה, יש תחרות ג'אנקן.

### הטורניר

לפני תחילת התחרות, אייג'י והמועדון נתקלים בקינג ובשאר הנבחרת מתיכון אוקאמי. קינג מביע התלהבות רבה מהמפגש המחודש בעוד אייג'י מביע תסכול ואכזבה. כאשר כל קבוצה הולכת לדרכה שלה, קינג מבטיח לאייג'י שהוא יחכה לו בגמר. אייג'י מורה לכולם בנבחרת שלו להפסיד במהלך התחרות, אך בעקבות מזל מצער, ג'יגוקו עוברים את כל שלבי הטורניר ומגיעים לגמר. כעת הגיע זמן כל חבר קבוצה להתחרות מול חבר נבחרת של אוקאמי.

לאחר התאכזבויות רבות מצד אייג'י כלפי חברי הנבחרת שלו שהחליטו פתאום לנסות להשקיע ולנצח בקרבות שלהם - דבר שהוביל למצב בו הקרב של אייג'י יהיה המכריע (שני נצחונות ושני הפסדים) - הוא שוהה בשירותים ומנסה לפענח מה הוא יכול לעשות. שם הוא פוגש את קינג. אייג'י מציע לקינג שיחליטו מה כל אחד יעשה כדי שאייג'י בטוח יפסיד. קינג חושב שהוא מתבדח, אך אייג'י מגלה שהוא לא לוקח את הטורניר ברצינות ורק רוצה להיעלם מבלי שיזכר. קינג מגיב באכזבה עצומה, וחש נבגד ורותח מזעם. הוא מכריז שאייג'י אינו יריב ראוי לו, ויוצא מהחדר בכעס. אז, כל חברי הנבחרת של ג'יגוקו נכנסים לחדר במקומו ומעודדים את אייג'י לנצח, מביעים את הרצינות והאהבה שהם רכשו כלפי התחרות. זה גורם לאייג'י להתפוצץ מכעס ולצאת על כל אחד ואחת מהם. הוא פוגע להם בנקודות הרגישות, מרחיק את כולם ממנו. אך מיד לאחר מכן, הוא מביע חרטה ומתאכזב מעצמו על ההתנהגות שלו כמי שאמור להיות המנהיג (מנהיג מתחזה).

### הקרב האחרון

כאשר אייג'י מגיע לקרב שלו, הוא אפילו לא נאבק בקינג בהתחלה, ואפילו מניף דגל לבן כאחד שנכנע. קצת זמן אל תוך הקרב, הוא מתחיל להיאבק, אך אינו מצליח להתגבר מעל כוחו העצום של קינג וכמעט מובס (אינך ראוי). אבל רגע לפני ההפסד, קיצ'ירו מציל את אייג'י. בעקבותיו שאר חברי הקבוצה גם כן מצטרפים לקרב. הם מגנים על אייג'י, אומרים לו שהם מאחוריו, ונותנים לו לבחור אם הנבחרת תנצח או תפסיד בתחרות. אייג'י מחליט שאת הקרב הזה הוא מוכן להילחם, וכל חברי הנבחרת של ג'אנקן נלחמים בקינג יחד. הם כמעט מביסים אותו, עד שחברי נבחרת אוקאמי גם כן מופיעים ונלחמים בג'יגוקו. בסופו של דבר, שתי הקבוצות נותנות למנהיג של כל אחת לסיים את העבודה. קינג מודה בפני אייג'י שהוא אכן יריב ומנהיג ראוי (הקרב האחרון). שניהם מבצעים את מהלכם בקרב הג'אנקן. אייג'י נופל לקרקע, נפסד.

לאחר הקרב, הוא מתכוון להתנצל בפני חברי קבוצתו, אך הם קוטעים אותו ואומרים לו שהם מבינים. בסוף, שתי הנבחרות מסתדרות בשורה ומודות אחת לשנייה, והטורניר מסתיים בהבטחה שהם יפגשו גם בשנה הבאה.

### **אפילוג**

הקבוצה חוזרת לבית הספר, שם הם נתקלים בעוינות מצד המורים והתלמידים כאחד, ומקבלים עונשים רבים בגלל הפסדם. אייג'י צריך לטאטא את הקפיטריה, למחוק את הלוחות, לגזום את השיחים, וכו'. אך חברי הקבוצה מקבלים זאת ברוח טובה. אז, קינג ונבחרת אוקאמי באים לבקר אצלם, על מנת לאמן אותם לטורניר הבא. ג'ון האראדה מציע תחרות בה כל קבוצה תבחר את ה"הכי טוב" משלה ותתחרה ב"הכי טוב" שלה הקבוצה השנייה. קינג נבחר פה אחד על ידי נבחרת אוקאמי, וגי'גוקו נתקלים באי הסכמה על האם הנציג שלהם צריך להיות אייג'י או שזו צריכה להיות טויה. המחזמר נסגר בהם משחקים משחק אבן נייר ומספריים על מנת להחליט, אך תוצאות המשחק מוסתרות ולא ידועות (יותר גרוע לא יהיה).

## **מערכות יחסים**

**קיצ'ירו** – חבר ילדות, היה קורבן לבריונות יחד עם אייג'י. קיצ'ירו תמך באייג'י לאורך כל הדרך, וסומך עליו עמוקות בתמימות רבה. לאחר המעבר לג'יגוקו זה נראה כאילו אייג'י התרחק בצורה מסוימת מקיצ'ירו, למרות שקיצ'ירו עצמו לא מבחין בזה, ולא שם לב לכך שאייג'י פונה אליו מתוך אינטרסים אישיים, אלא פשוט היה נלהב להענות לבקשתו. דוגמה לבעייתיות הקשר היא העובדה שבהתקף הזעם של אייג'י הוא יוצא קשות על קיצ'ירו, מעשה שווה ערך לבגידה בו. קיצ'ירו נעלב, אך סולח לו כאילו כלום לא קרה מהר מאוד. רואים שלקיצ'ירו מאוד חשוב לספק את אייג'י בעוד אייג'י לוקח אותו כמובן מאליו, אם כי יותר מוקיר לו תודה (בצורה מינורית) בסיום המחזמר.

**טויה** – בהתחלה השניים היו יריבים ונראה שהם לא חיבבו אחד את השנייה, אך במהרה הם גילו מטרה משותפת - לא להתבלט בתיכון ואי הרצון לנצח. מטרה זו חיברה ביניהם וקשרם התחזק. הקשר שלהם במועדון שווה ערך לאחד של שותפים. הוא נשאר די סטטי לאורך רוב המחזמר. לפני הגמר אייג'י מתעצבן על ניצחונתיה במעטה, אך קשרם מתדרדר באמת בהתקף הזעם של אייג'י, בו הוא פוגע קשות גם בטויה. זה למרות שהיא ניסתה לתמוך בו ולהיות נחמדה. בסיום הקרב האחרון נראה שגם היא פחות או יותר סלחה לו, אך לא ידוע באיזו רמה.

**קינג** – קינג ואייג'י הם יריבים עוד מההתחלה, אך טבע יריבותם משתנה דרסטית במהלך עלילת המחזמר. בהתחלה זו הייתה יריבות חד צדדית מצד קינג, אשר מצא באייג'י יריב ראוי, בעוד אייג'י לא ממש סבל אותו, אך לא בצורה קיצונית ביותר. קשר זה נשמר לאורך רוב המחזמר עד פגישתם בשירותים, בה אייג'י השמיד את ערכו העצמי בעיני קינג וגרם לתיעוב עמוק כלפיו. קינג לא עוד מצא בו יריב ראוי, אלא רק רכיכה עלובה. אייג'י בעיקר מפחד מקינג באותה העת והקשר שלהם התבסס על יריבות שלילית ועמוקה. לקראת סיום הקרב אייג'י משיב את כבודו בעיניי קינג, שמודה בו כיריב ראוי. נראה שאייג'י חיבב מעט יותר את קינג, וגם כן החל לכבדו. בסיום המחזמר, נוצר רושם שקינג מחבב את אייג'י ונלהב לפגושו בעוד אייג'י עדיין חש רתיעה ממנו, אך לא אחת עמוקה בכלל.

**ג'ון** **האראדה** – ג'ון ואייג'י לא תיקשרו יותר מדי לאורך המחזמר, קשרם היה אך ורק זה של חברי מועדון. זה עד התפרצות הזעם של אייג'י שדירדרה את הקשר הזה. אך נראה שג'ון סולח לו חלקית בקרב האחרון.

**מומוקו** – בהתחלה אייג'י מרוצה מהרעיון של מנהלת מועדון, ולא מראה שום רגש רע כלפי מומוקו. אך כאשר היא מפגינה את צדה המאיים, הוא מתחיל לפחד ממנה קלות. לאורך המחזמר מומוקו מראה אכזבה כלפי אייג'י על התייחסותו לקיצ'ירו, אך התאכזבות זו מופנית בעיקר אל ג'ון. בהתפרצות הזעם של אייג'י היא נעלבת ממנו גם עבור עצמה וגם עבור קיצ'ירו. לא ממש ידוע עד כמה היא סלחה לאייג'י.

## טריוויה

-בצפייה המשותפת של ג'אנקן בלייב, נאמר שלכותבים יש הדקאנון לפיו שם המשפחה של אייג'י הוא "אונודה". זהו משחק מילים, מכיוון שהוא יוצר מצב בו שמו המלא של אייג'י, "אונודה אייג'י", נשמע כמו הביטוי on the edge.

-קיים שיר המשמש כגרסה מוקדמת לשיר מנהיג מתחזה. שמו של השיר הוא "הנבל", והוא נחשף לראשונה בלייב הג'אם סשן של אמא"י.

-ביפנית, משמעות השם אייג'י יכולה להיכתב במספר דרכים שונות. לכל דרך יש פירוש שונה:
栄治 - שגשוג, שלווה (המשמעות שמתארת את אייג'י בצורה הטובה ביותר, כיוון שרדיפה אחר שלווה היא חלק אינטגרלי בדמותו)
英治 - אדיר, שגשוג
 英二 - אדיר, שני
永次 - נצח, הבא בתור

## לינקים חיצוניים

1. ↑ https://www.twitch.tv/videos/1951742893?t=00h41m03s
2. ↑ https://en.wikipedia.org/wiki/Eiji